*Za ostale upotrebe, v. Aleksandrovo (razvrstavanje).*

Gradske četvrti i mesne zajednice Subotice
**Aleksandrovo** je gradska četvrt i mesna zajednica grada Subotice.

Naziv
-----

Najčešće upotrebljavani nazivi naselja su Aleksandrovo i Šandor (na hrvatskom). Na mađarskom je naselje poznato kao *Sándor*, a na nemačkom kao *Schandor*.

Geografski položaj
------------------

Aleksandrovo se nalazi na 46° 4' 13" severne geografske širine i 19° 41' 2" istočne geografske dužine. Ovo je najjužniji deo grada Subotice.

Istorija
--------

Na ovom području su pronađeni tragovi starijih naselja, koji datiraju iz bronzanog doba, sarmatskog perioda i srednjeg veka. 

Naselje Aleksandrovo osnovali su Srbi iz Subotice 1786. godine, a 1804. godine je ono dobilo zvaničan status sela. U ovo doba, većinu stanovnika naselja činili su Srbi, sa nešto Bunjevaca. Aleksandrovo je bilo zasebna opština sve do 1904. godine, kada je priključeno Subotici.

Demografija
-----------

Po podacima iz 1910. godine, Aleksandrovo je imalo 1.589 stanovnika, od kojih je 741 govorilo srpski, 323 nemački, 271 mađarski i 249 ostale jezike.

Po podacima iz 2019. godine, Aleksandrovo je imalo 6.669 stanovnika.

### Delovi naselja

Aleksandrovo je podeljeno na stari deo (Veliki Šandor) i novi deo (Novo Naselje). To su ustaljeni kolonijalni izrazi, definisani godinama izgradnje većih objekata.

Stari deo čine većinom starije zgrade koje danas delom služe kao stambeni objekti, a delom kao prodavnice. U njemu se još nalaze osnovna škola, pravoslavna crkva, nekoliko pekara i mesara, mala železnička stanica, fabrika „Bratstvo", jedina knjižara u ovom delu grada i nekoliko kockarnica. U ovom delu naselja se kuće mnogo manje grade. Stari deo Aleksandrova je industrijski razvijeniji, ali ima manje zelenih površina i drveća.

U novom delu se nalazi mala pijaca, katolička crkva, nekoliko prodavnica i trafika, fabrike „Fidelinka" i „Mlekara" i nekoliko frizerskih salona. U ovom delu naselja još uvek ima placeva za izgradnju kuća, a na njegovoj površini ima nekoliko desetina njiva pod domaćim kulturama (kukuruz i pšenica).

### Religija

U Aleksandrovu se nalazi Srpska pravoslavna crkva Svetog Dimitrija izgrađena 1818. godine, a postoji i Katolička crkva Marije Majke, izgrađena 1982. godine.

Privreda
--------

U Aleksandrovu se nalazi nekoliko značajnih firmi: „Bratstvo" (proizvodnja i remont teretnih vagona), Subotička mlekara, „Fidelinka" (industrija hleba), „29. novembar" (mesna industrija).

Sport
-----

U naselju postoji rvački klub „Aleksandrovo".

Izvori
------

1. ↑
2. ↑  „MZ Aleksandrovo, opšti podatci". Arhivirano iz originala na datum 2020-02-22. Pristupljeno 2020-05-26.

| * p
* r
* u
Gradske četvrti, mesne zajednice i prigradska naselja Subotice |
| --- |
| Gradske četvrti i gradske mesne zajednice | 
Aleksandrovo (Šandor) • Bajnat • Veliki Radanovac (Radanovac) • Verušić1 • Gat • Graničar • Dudova šuma (Radijalac) • Zorka • Ker • Kertvaroš • Makova Sedmica • Mali Bajmok • Mali Radanovac • Novi Grad • Novo Naselje • Novo Selo • Peščara • Prozivka • Senta • Srpski Šor • Teslino naselje • Centar 1 • Centar 2 • Centar 3 (Tokio) • Železničko naselje (Željezničko naselje)
 |
| Prigradska naselja i prigradske mesne zajednice | 
Bajmok • Bački Vinogradi • Bačko Dušanovo • Bikovo • Višnjevac • Gabrić • Gornji Tavankut • Donji Tavankut • Đurđin • Jožino Selo • Kelebija • Kobin Kraj • Ljutovo • Madaraš • Mala Bosna • Mišićevo • Naumovićevo • Novi Žednik • Novo Selo • Nosa • Pavlovac • Palić • Stari Žednik • Hajdukovo • Čantavir • Čikerija • Šebešić • Šupljak
 |
| Napomene: (1) Verušić je delom gradsko, a delom prigradsko naselje. |